cyanic-selkie/wikianc huggingface dataset:
Edward Elgar
Últimos anos
Nos seus anos finais, Elgar experimentou un rexurdir musical. A BBC organizou un festival coas súas obras para celebrar o seu 75 aniversario, en 1932. Voou a París en 1933 para dirixir o Concerto para violín xunto a Menuhin. Durante a súa estadía en Francia visitou o seu amigo compositor Frederick Delius na súa casa de Grez-sur-Loing. Era buscado por músicos novos como Adrian Boult, Malcolm Sargent e John Barbirolli, que defenderon a súa música cando esta non estaba de moda. Comezou a traballar nunha ópera, The Spanish Lady, e aceptou o encargo da BBC para compoñer unha Terceira sinfonía. A súa enfermidade final, con todo, impediu que as puidese finalizar. Preocupouse das súas obras sen rematar e pediulle a Reed que ninguén «remendase» os bosquexos e tratase de rematar a sinfonía, mais noutras ocasións dixo:
O 8 de outubro de 1933, durante unha operación, detectáronlle un cancro intestinal incurable. Elgar morreu o 23 de febreiro de 1934 aos 76 anos e foi enterrado a carón da súa muller na igrexa católica de St. Wulstan, en Little Malvern (Worcestershire). No transcurso de catro meses morreron tamén outros dous grandes compositores ingleses: Gustav Holst e Frederick Delius, polo que ese ano foi coñecido como o «annus horribilis» da música inglesa.
SAC-A
SAC-A, acrónimo de Satélite de Aplicaciones Científicas A, foi un satélite artificial colaboración entre a CONAE Arxentina e a NASA lanzado o 4 de decembro de 1998 a bordo do transbordador espacial Endeavour desde Cabo Cañaveral durante a misión STS-88.
José Tomás
250px|miniatura|dereita|José Tomás. José Tomás Román Martín, nado o 20 de agosto de 1975 en Galapagar (Madrid), é un toureiro español, popularmente coñecido como José Tomás. Familiar do importante gandeiro Victorino Martín, debutou como novilleiro o 7 de febreiro de 1991 na praza de Valdemorillo. Despois de ter éxito en México, tomou a alternativa o 10 de decembro de 1995 na Monumental da Cidade de México, apadriñado por Jorge Gutiérrez e con Manolo Mejía como testigo, confirmando a alternativa en Madrid, o 14 de maio de 1996, da man de José Ortega Cano e ante a presenza de Jesulín de Ubrique.
Terenci Moix
Terenci Moix, seudónimo de Ramón Moix i Messeguer, nado en Barcelona o 5 de xaneiro de 1942 e finado en Barcelona o 2 de abril de 2003, foi un escritor catalán.
Traxectoria
De formación autodidacta e anárquica. Deuse a coñecer como narrador coa obra La torre de los vicios capitales (1968), que comezou a escribir en inglés durante o período que viviu en Londres en 1964.
Ouro
O ouro é un elemento químico de número atómico 79 (isto convérteo nun dos elementos de maior número atómico que se producen na natureza) situado no grupo 11 da táboa periódica. O seu símbolo é Au (do latín aurum ‘brillante amencer’). O ouro é un metal de transición brando, brillante, amarelo, pesado, maleable, dúctil (trivalente e univalente) que non reacciona coa maioría de produtos químicos, pero é sensible ao cloro e á auga rexia. É un dos elementos químicos menos reactivos e é sólido en condicións estándar. O ouro adoita aparecer en estado libre (estado nativo, como pebidas ou grans, en rochas, filóns e depósitos aluviais. Preséntase nunha serie de soluciónes sólidas xunto co elemento químico prata (electrum), aleado naturalmente con outros metais como o cobre e o paladio, e en inclusións minerais como a pirita. Con menor frecuencia, preséntase en minerais con compostos de ouro, a miúdo con telurio (calcoxenuros de ouro).
O ouro é resistente á maioría dos ácidos, aínda que se disolve en auga rexia (unha mestura de ácido nítrico e ácido clorhídrico), formando un anión de tetracloroaurato soluble. O ouro é insoluble só no ácido nítrico, que disolve a prata e os metais básicos, unha propiedade utilizada desde hai moito tempo para refinar o ouro e confirmar a presenza de ouro en substancias metálicas, dando lugar ao termo 'proba do ácido'. O ouro disólvese en solucións alcalinas de cianuro, que se usan na minería e na galvanoplastia. O ouro tamén se disolve en mercurio, formando aliaxes de amálgama, e como o ouro actúa simplemente como un soluto, este proceso non é unha reacción química.
Como elemento relativamente raro, o ouro é un metal que se utilizou ao longo da historia rexistrada para moedas de ouro, xoias e outras obras de arte. No pasado, o patrón ouro adoitaba implementarse como política monetaria. As moedas de ouro deixaron de acuñarse como moeda circulante na década de 1930, e o patrón oro mundial abandonouse por un sistema de moeda fiduciaria tras as medidas de choque de Nixon de 1971.
En 2020, o o maior produtor mundial de ouro foi a China, seguido de Rusia e Australia. As mellores estimacións dispoñibles no ano 2022 suxiren que ao longo da historia se extraeron ao redor de 205,238 toneladas de ouro. Isto equivale a un cubo de aproximadamente 22 m de lado. O consumo mundial de ouro novo producido destínase nun 50% á xoiería, nun 40% á investimentos e nun 10% á Industria. A gran maleabilidade do ouro, a súa ductilidade, a súa resistencia á corrosión e á maioría das reaccións químicas e a súa condutividade eléctrica fixeron que se siga utilizando en conectores eléctricos resistentes á corrosión en todo tipo de dispositivos informáticos (o seu principal uso industrial). O ouro tamén se utiliza na blindaxe da radiación infravermella, na produción de vidro coloreado, en follas de ouro e na restauración de dentes. Algunhas sales de ouro séguense utilizando como antiinflamatorios en medicina. miniatura|dereita| Ouro|230x230px
Características
miniatura|upright|esquerda|O ouro pode ser estirado nun arame monatómico, e logo estiralo máis antes de que rompa. miniatura|upright|esquerda|Unha pebida de ouro de 5 mm pódese aplanar nunha [[folla de ouro duns 0,5 m2 de área.]] O ouro é o máis maleable de todos os metais. Pódese estirar nun arame dun só átomo de ancho, e logo estiralo considerablemente antes de que rompa. Estes nanofios deformanse mediante a formación, reorientación e migración de dislocacións e maclas de cristal sen que se produza un endurecemento apreciable Un só gramo de ouro pode moldearse nunha saba de 1 m 2 e unha onza avoirdupois (28,349523125 g) en 28 m 2. A folla de ouro pódese bater o suficientemente fina como para facerse semitransparente. A luz que transmite parece azul verdosa, porque o ouro reflicte fortemente o amarelo e o vermello. Tales follas semitransparentes tamén reflicten fortemente a luz infravermella, o que as fai útiles como escudos de infravermellos (calor radiante) nas viseiras dos traxes resistentes á calor e nas viseiras para os traxes espaciais. O ouro é un bo condutor da calor e da electricidade. Trátase dun metal moi denso, cun alto punto de fusión e unha alta afinidade electrónica. Os seus estados de oxidación máis importantes son 1 e 3. Tamén se atopa no estado de oxidación 2, así como en estados de oxidación superiores, pero é menos frecuente.
Danny Granger
Traxectoria profesional
O 9 de xullo de 2015, Granger foi traspasado ós Detroit Pistons xunto a Reggie Bullock e Marcus Morris, a cambio dunha elección da segunda rolda do Draft de 2020. O 26 de outubro de 2015, foi cortado polos Pistons.
Aelita
Aelita, en ruso, Аэлита, é un filme mudo dirixido por Yákov Protazanov nos estudios Mezhrabpom-Rus e estreado en 1924. Está baseado na novela do mesmo nome escrita por Alexei Tolstoy.
Burkholderia mallei
Xenoma
O xenoma de B. mallei foi secuenciado nos Estados Unidos por The Institute of Genomic Research (TIGR). O tamaño do xenoma é menor que o da especie relacionada B. pseudomallei. B. mallei ten un cromosoma circular de 3,5 megapares de bases (Mb) e un segundo cromosoma máis pequeno ou "megaplásmido" de 2,3 Mb. Atopáronse moitas secuencias de inserción e xenes de fase variable. O cromosoma 1 contén os xenes relacionados co metabolismo, formación da cápsula, e biosíntese do lipopolisacárido. B. mallei ten unha cápsula de polisacárido, que indica a súa portencialidade como patóxeno. O cromosoma 2 é onde contén a maioría da información sobre os sistemas de secreción e xenes asociados á virulencia. A tipificación de secuencia multilocus revelou que B. mallei seguramente evolucionou a partir dunha redución xenómica de B. pseudomallei, xa que uns 1000 xenes de B. pseudomellei están ausentes no xenoma de B. mallei. O xenoma de B. mallei ten unha gran cantidade de secuencias de inserción.
Complexo da piruvato deshidroxenase
Localización da descarboxilación do piruvato
Nas células eucarióticas a descarboxilación do piruvato ten lugar nas mitocondrias, despois de que se transporte ata alí o substrato piruvato procedente do citosol. O transporte de piruvato ás mitocondrias realízase por medio duna proteína transportadora, chamada piruvato traslocase.
Estrada de Castela (Ferrol)
Descrición
A finais dos anos 60 inaugurouse a ponte das Pías, que evitaba ir ata Xuvia, unha volta de máis de 15 km. Ata a inauguración a principios dos anos 2000 da autoestrada AP-9, a Estrada de Castela continuou como principal comunicación entre Narón e Ferrol, e o acceso cara ás Pontes. A nova autoestrada permitiu que o tráfico de camións ao porto de Ferrol, Megasa e As Pontes xa non teña que ir pola estrada de Castela. Dende entón pasou a ser unha rúa comercial e residencial.
Complexo da piruvato deshidroxenase
En bacterias grampositivas e eucariotas
En bacterias grampositivas á parte central formada por E2 poden asociarse ata 60 copias de E1 ou E3, e a unión é mutuamente excluínte. En eucariotas, E1 está especificamente unida a E2, mentres que E3 se asocia con E3BP. En eucariotas, crese que están presentes ata 30 copias de E1 e 6 de E3, aínda que o número exacto de moléculas pode variar in vivo e a miúdo reflicte os requirimentos metabólicos do tecido en cuestión.
Antonietta Gonsalvus
Antonietta Gonsalvus, tamén chamada Tognina Gonsalvus, nada aproximadamente en 1580, foi unha das fillas de Petrus Gonsalvus, nobre da corte de Henrique II de Francia.
Bandeira do Chad
A bandeira da República do Chad foi adoptada o 6 de novembro de 1959, nos prolegómenos da independencia do país, que tivo lugar un ano despois, en 1960. Trátase dunha tricolor formada por tres franxas verticais, sendo azul a máis próxima ao pau, amarela a central e vermella a máis afastada ao pau. A pesar da semellanza entre esta bandeira e outras como a romanesa (da que difire unicamente no ton un pouco máis escuro do seu azul), ou a andorrana, non ten ningún tipo de relación con elas. As cores da bandeira de Chad xorden da combinación das cores da bandeira de Francia (antiga metrópole) e as cores tradicionais do panafricanismo.
Carlos Monasterio Valeiro
Carlos Monasterio Valeiro, nado na Coruña cara a 1890 e finado en Fraga (Huesca) en 1938, foi un político galego.
Arão, Valença
Demografía
miniatura|230px|Evolución da Poboación 1864 / 2011; miniatura|230px|Variación da Poboación 1864 / 2011; miniatura|230px|A Poboación en 2001; miniatura|230px|A Poboación en 2011;
Celoriu, Llanes
Localización
Celoriu limita ao leste coas parroquias de Po e Porrúa, ao oeste con Barru, Posada e Caldueñu, e ao sur co concello de Cabrales.
Fairuza Balk
Traxectoria
Fixo o seu debut cinematográfico interprentando a Dorothy Gale en Return to Oz. É coñecida pola súa participación en filmes como Valmont, Noviñas e bruxas, The Island of Dr. Moreau, American History X, The Waterboy e Personal Velocity: Three Portraits.
A Igrexa, Mañón, Mañón
A Igrexa é un lugar da parroquia de Mañón no concello coruñés de Mañón, na comarca do Ortegal. Segundo o IGE, en 2011 estaba despoboado.
Canción triste de Pete Kelly
Canción triste de Pete Kelly (en Pete Kelly's Blues) é un filme estadounidense de 1955 dirixido e protagonizado por Jack Webb, que interpreta o papel do músico Pete Kelly. Está baseado na serie radiofónica homónima de 1951. Janet Leigh interpreta a Ivy Conrad, e Edmond O'Brien como o gángster que tratar de influír en Kelly.
Luísa Merelas
Galardóns e nomeamentos
En 2023 O FICBueu outorgoulle o Premio Cinema Galego "polo seu compromiso coas producións e a cultura galega".
Eurovisión
Eurovisión pódese referir a:
Armadillos
Características
A especie máis estendida é o armadillo de nove bandas ou tatú (Dasypus novemcinctus), a única que chega até os Estados Unidos desde o sur. Esta especie e Cabassous centralis son as únicas que teñen unha área de distribución que se estende fóra de América do Sur, onde habitan todas as especies da familia e, segundo o rexistro fósil coñecido, son o lugar de orixe.
Clasificación
Nota: na relación exposta a continuación indícanse só os xéneros e as especies actualmente viventes.
A Casola, Caroi, Cerdedo-Cotobade
Xeografía
Linda cos lugares da Cima de Vila e Bouzas.
Lingua maithili
A lingua maithili (मैथिली) é unha lingua indoaria falada na rexión de Mithila, que se atopa no norte de Bihar, na India, e nalgúns distritos do Nepal. É unha das meirandes linguas da India en número de falantes, e é a segunda maior lingua do Nepal. Historicamente, escribiuse na variante maithili de kaithi, unha escrita empregada para transcribir outras linguas veciñas como o bhojpuri, o magahi e o awadhi.
Erbrée
Erbrée (en Ervored) é unha comuna francesa do departamento de Ille e Vilaine, na Bretaña.
Río Main
Percorrido
Entre as cidades importantes que baña, cómpre destacar Würzburg, Offenbach am Main, Frankfurt am Main, Bayreuth, Kulmbach, Lichtenfels, Bamberg, Schweinfurt, Aschaffenburg, Hanau e Rüsselsheim.
Shane Battier
Traxectoria profesional
O 9 de decembro de 2011, asinou cos Miami Heat, onde conseguiu o seu primeiro anel de campión da NBA na tempada 2011-12, tras gañar ós Oklahoma City Thunder. Na 2012-13, os Heat conseguiron de novo o anel de campións ó gañar ós San Antonio Spurs por 4-3. En marzo de 2014, Battier anunciou a súa decisión de retirarse ó rematar a tempada 2013-14. Os Heat chegaron ás Finais por cuarto ano consecutivo, o terceiro ano para Battier, pero desta vez caeron en cinco partidos contra os Spurs. Tras a derrota no quinto partido, Battier anunciou oficialmente a súa retirada tras 13 tempadas na NBA.
Gran Premio de Motociclismo de Portugal
As dúas primeiras edicións corréronse en circuítos de España: Jarama en 1987 e Xerez en 1988 (a edición de 1988 denominouse Gran Premio Expo 92). Deste xeito España recibiu dúas carreiras do mundial, ao igual que Italia cos grandes premios de Italia e San Marino. Desde a década de 2000, o gran premio compítese no circuíto lusitano de Estoril.
Halo (dispositivo de seguridade)
Construción
Nunha simulación realizada pola FIA, utilizando os datos de 40 incidentes reais, o uso do sistema elevou un 17% o aumento na taxa de supervivencia do piloto.
Kalomoira
Carreira discográfica
O 1 de setembro de 2004 Kalomoira sacou o mercado o seu primeiro álbum de 15 cancións. O seu primeiro disco, de título homónimo, que logrou ser disco de ouro en Grecia e Chipre, contiña varios temas interpretados en grego e inglés e obtivo unha boa repercusión da crítica. En 2005 lanzou un segundo álbum chamado Paizeis?, con 12 cancións das cales dúas estaban compostas por ela. Tamén realizou varias actuacións con outros artistas como Elli Kokkinou o Constantinos Christoforou, que a axudaron a confirmarse no panorama musical grego.
Hew Whiteford Dalrymple
Dalrymple e Galiza
Porén, a opinión de Dalrymple sobre os portugueses foron das máis duras vertidas por observadores estranxeiros en opinión das autoras de Lisboa setecentista (ver apartado de Bibliografía).
Hillel Slovak
Discografía
Con What Is This
Unión Democrática do Centro
Historia
A UDC desenvólvese en detrimento dos partidos tradicionais de dereita como o PRD, a formación máis antiga da Suíza moderna, e do PDC. O partido obtivo 11,1% de votos en 1991, 15% en 1995, 22,5% en 1999, 26,6% en 2003 e 29% en 2007, o que demostra a unha clara progresión. Segundo unha enquisa institucional feita ante preto de 20.000 mozos e feita pública en outubro de 2003 baixo o título de Isola elvetica (Illa helvética), os electores da UDC son principalmente persoas sen formación profesional e que dispoñen de baixos ingresos.
Metropolis
Sinopse
Nunha megalópole do ano 2026, os obreiros viven recluídos nun gueto subterráneo, onde se atopa o corazón industrial da cidade e do que non poden saír. Pero, incitados por un robot, rebélanse contra a clase intelectual que ten o poder e ameazan con destruír a cidade exterior. Freder (Gustav Fröhlich), o fillo do soberano de Metropolis, e María, unha rapaza de orixe humilde, intentarán evitar a destrución apelando ós sentimentos e ó amor.
Vesilahti
O concello é unilingüe en finés.
Ducado de Naxos
Historia
As cidades-estado italianas, especialmente a república de Xénova, Pisa, e a república de Venecia, interesáronse nas illas do Exeo moito antes da Cuarta Cruzada. Había colonias italianas de comercio en Constantinopla e os piratas italianos frecuentemente atacaban asentamentos do mar Exeo no século XII. Despois do colapso e partición do Imperio bizantino en 1204, na que os venecianos desempeñaron un papel importante, os intereses venecianos no Exeo podían ser completamente realizados.
Os gregos ortodoxos naxios continuaron resistindo, con todo, estableceuse unha base en terra dentro, ao redor da fortaleza de Apalyros. Este último caeu ante Sanudo despois dun cerco de cinco ou seis semanas, malia a axuda prestada aos gregos polos xenoveses, os principais competidores de Venecia. esquerda|miniatura|O ducado e outros estados do sur de Grecia en 1214 miniatura|Mapa cos territorios asignados a cada líder. Coa illa enteira ocupada en 1210, Sanudo e os seus colaboradores pronto conquistaron Melos e o resto das illas Cícladas, e estableceuse como duque de Naxia ou duque do Arquipélago, coa súa capital en Naxos. Sanudo reconstruíu unha gran fortaleza e dividiu a illa en 56 provincias, que repartiu como feudos entre os líderes dos seus homes, a maioría dos cales foron altamente autónomos e aparentemente pagaron os seus propios gastos. Carceri e Navigajoso recibiran os seus dominios na illa por Henrique de Flandres e tecnicamente eran vasalos do Imperio latino, Sanudo mesmo recoñeceu a autoridade do Imperio Latino, no canto de facer do ducado un vasalo de Venecia.
No século XVI, as condicións que aseguraran a expansión do dominio latino nas Cícladas deixou de existir. A frota veneciana perdeu a súa superioridade no mar Exeo e durante a guerra turco-veneciana entre 1499 e 1503 o poderío otomán invadiu moitas das illas con consecuencias destrutivas. A paz de 1503 non deu fin á actividade dos piratas musulmáns, que continuaron afectando á economía das illas. Por outra banda, durante as primeiras décadas do século XI, os graves problemas dinásticos xurdiran, mentres que a mala saúde da poboación comezara, debido principalmente á auga, que non era apta para beber, deterioración das enfermidades contaxiosas que apareceron no Mediterráneo oriental. Finalmente, os abusos dos gobernadores das illas deron lugar a queixas dos habitantes, que pediron o cambio de gobernante, xa que a miúdo sentían que o prestixio do debilitado estado veneciano non os cubría.
Xosé Artiaga
Xosé Artiaga Barreira, nado en Mondoñedo o 10 de xullo de 1955, é un pintor, gravador, fotógrafo e artista multimedia, así como catedrático de debuxo galego.
A Fundación Artiaga
Para recadar fondos para esta fundación, organizou en 2017 unha exposición colectiva itinerante titulada "AAN in ART", na que se reuniron obras de 42 artistas plásticos galegos, pasando en marzo pola Fundación Torrente Ballester (Santiago de Compostela) e en xullo polo Pazo de Sabadelle (Sabadelle, Chantada).
Entoación (música)
Expresa a diferenza entre a frecuencia dun son e un son de referencia: é correcto se o son emitido ten a mesma frecuencia; é falso, está desafinado, cando o son emitido ten unha frecuencia lixeiramente inferior (decrecente), ou superior (crecente) á escollida como referencia.
Subcontinente indio
Poboación
O subcontinente indio é unha das rexións máis densamente poboadas do mundo. Máis de 1600 millóns de persoas, unha cuarta parte da poboación mundial, habitan na rexión. A densidade de poboación de 350 persoas por quilómetro cadrado é sete veces superior á media mundial.
Shut Your Mouth
"Shut Your Mouth" é unha canción da banda estadounidense de rock alternativo Garbage, editada como sinxelo do seu terceiro álbum Beautiful Garbage no ano 2002. No ano 2007 "Shut Your Mouth" foi remasterizada e incluída no recompilatorio de grande éxitos Absolute Garbage.
Vincenzo Viviani
Vincenzo Viviani, nado en Florencia o 5 de abril de 1622 e finado o 22 de setembro de 1703, foi un matemático e astrónomo italiano.
Frankenstein (filme de 1931)
Frankenstein é un filme estadounidense de 1931 dirixido por James Whale e producido por Carl Laemmle Jr. que está baseado na novela Frankenstein ou o moderno Prometeo de Mary Shelley. Frankenstein está protagonizado por Colin Clive no papel de Henry Frankenstein, un científico obsesionado que desenterra cadáveres co seu axudante para crear un ser vivo a partir de partes do corpo. A criatura resultante, coñecida como monstro de Frankenstein, é interpretada por Boris Karloff.
Black metal
Historia
O black metal tivo as súas orixes en Gran Bretaña, cando un grupo de Newcastle chamado Venom lanzou ao mercado no ano 1981 o seu primeiro disco de estudo titulado Welcome To Hell, o cal incorporaba as devanditas voces guturais (shrieks), minimalismo instrumental e unha gravación moi precaria ademais dun contido lírico de carácter antirrelixioso, concretamente, anticristián. Foi en 1982 cando o seguinte traballo discográfico viu a luz: Black metal, cuxo nome bautizou a un novo xénero musical. No entanto, estas pezas musicais imitaban máis ao thrash metal, o heavy metal da nova onda británica (NWOBHM) e o punk que ao que hoxe coñecemos como black metal.
Outro dos asasinatos destacados é o dun homosexual cuxa autoría se lle atribúe á Bard Eithun (Faust), ex-batería de Emperor, e da cal non se soubo nada até dous anos despois. Jon Nödtveidt, ex-cantante e guitarrista da formación sueca Dissection, foi acusado de complicidade. En 1992, ambos foron penados con catorce anos de cárcere, e o primeiro tamén foi xulgado por incendio voluntario e roubo.
Los gozos y las sombras
Los gozos y las sombras pode referirse a:
Primeiro ministro de Marrocos
miniatura|120px|Brasón do Marrocos. O primeiro ministro de Marrocos é o xefe de goberno en Marrocos, nomeado polo Rei, o cal é o xefe de estado do país segundo a constitución.
ISO 14001
Versións
As orixes da normativa ambiental ISO están na normativa británica BS 7750 do ano 1990. ISO empezou a traballar nunha norma propia, ISO 14001 que foi publicada en 1996.
Galotxa
Cancha
O público sitúase nos fondo da rúa, nas beirarrúas, ou baixo a corda de galotxa. No caso das rúas artificiais hai unhas galerías con chanzos, que limitan o fondo da cancha.
Castro de Rei (homónimos)
O topónimo galego Castro de Rei pode referirse a:
Opilións
A súa posición filoxenética dentro dos arácnidos é discutida: os seus parentes máis próximos poderían ser os ácaros ou os Novogenuata (grupo formado polos escorpións, pseudoescorpións e solífugos).
Aínda que son superficialmente similares ás arañas (orde dos Araneae) e a miúdo son confundidas con elas, os opilións son unha orde diferente que non está estreitamente relacionada coas arañas. Poden ser doadamente distinguidos das arañas de patas longas por teren as súas rexións corporais fusionadas e un só par de ollos no medio do cefalotórax. As arañas teñen un abdome diferente, separado do cefalotórax por unha constrición, e teñen tres ou catro pares de ollos, xeralmente nas marxes do cefalotórax.
Comportamento
Aínda que hai especies partenoxenéticas, a maioría dos opilións reprodúcense sexualmente. O apareamento prodúcese por copulación directa, en lugar de pola deposición dun espermatóforo. Os machos dalgunhas especies ofrecen unha secreción dos seus quelíceros ás femias antes da copulación. Ás veces, o macho vixía a femia despois da copulación, e en moitas especies os machos defenden territorios. As femias depositan ovos pouco despois do apareamento ou ata un período de varios meses despois. Algunhas especies constrúen niños para este propósito. Unha característica única dos opilións é que nalgunhas especies, o macho é o único responsable de protexer os ovos orixinados do apareamento con múltiples compañeiros, a miúdo contra o canibalismo das femias, as cales comen os ovos, e os machos ademais someten os ovos a unha limpeza regular. Dependendo de circunstancias como a temperatura, os ovos poden eclosionar pasados os primeiros 20 días e ata aproximadamente medio ano despois da posta. Os opilións pasan, segundo as especies, por de catro a oito ínstares ninfais ata chegaren á madurez, pero o máis común son seis ínstares.
Mesozoico
Non se coñece ningún opilión fósil do Triásico. Están tamén ata agora ausentes da Formación Crato do Cretáceo inferior do Brasil, da cal se obtiveron moitos outros fósiles de arácnidos terrestres. Un opilión de patas longas sen nomear atopouse en estratos do Cretáceo temperán de Koonwarra, Victoria, Australia, e considérase un Eupnoi.
Melólogo
O melólogo aparece en España na última década do século XVIII grazas a recoñecidos dramaturgos daquela época como Francisco Luciano Comella, Fermín del Rey, María Rosa Gálvez e José Concha, entre outros. O gaditano Juan Ignacio González del Castillo escribiu o que se coñece como antecedente do xénero, Hannibal (1788). Porén, é Guzmán el Bueno (1790), do fabulista Tomás de Iriarte, o primeiro melólogo considerado como tal.
Naoki Urasawa
Naoki Urasawa (浦沢 直樹) é un artista manga xaponés.
Volframio
Historia
En 1820 o químico sueco Berzelius obtivo volframio mediante a redución con hidróxeno. O método, empregado aínda na actualidade, comezou a abrir as posibilidades de uso deste metal tan extraordinario, pero o seu desenvolvemento foi lento.
Usos
Adóitase empregar nos filamentos das lámpadas incandescentes, nos arames dos fornos eléctricos, nas puntas dos bolígrafos e na produción de aliaxes de aceiro duras e resistentes.
Tamén se usa para a fabricación de dardos, concretamente nos barrís dos dardos, en aliaxe con níquel, e nunha proporción entre o 80% e o 97%. Nos últimos anos utilizouse para a fabricación de xoias como brazaletes, aneis ou reloxos cunha grande aceptación por usuarios.
Hilario Camacho
Traxectoria
Durante o tempo que botou na universidade (de 1965 a 1968) iniciou unha traxectoria semiprofesional durante a que, a canda outros compañeiros, adaptaba poemas de autores como Antonio Machado, Federico García Lorca ou Miguel Hernández.
Aeroporto de Estocolmo-Arlanda
O aeroporto de Estocolmo-Arlanda (IATA: ARN, ICAO: ESSA) é un aeroporto internacional situado no concello sueco de Sigtuna, preto da cidade de Märsta, a 37 quilómetros ao norte de Estocolmo e a preto de 40 ao sueste de Uppsala. O aeroporto está localizado dentro do condado de Estocolmo e da provincia de Uppland. É o máis grande de Suecia e o terceiro maior dos países nórdicos. O aeroporto é a principal porta de entrada internacional por aire para a meirande parte do país. Arlanda foi usado por preto de 25 millóns de pasaxeiros no ano 2016, con 19,4 millóns de pasaxeiros internacionais e 5,3 domésticos.
Celso Romero Peláez
Traxectoria
Estudou o Bacharelato en Ourense e Dereito en Valladolid. Participou na campaña anticaciquil en 1923 e colaborou en La Zarpa. Exerceu como avogado na Coruña, foii vicepresidente da Reunión de Artesanos e colaborou en El Momento e El Pueblo Gallego. Militante do Partido Radical, en maio de 1934 pasou ao Partido Radical Demócrata. Co golpe de Estado do 18 de xullo de 1936 exiliouse en Venezuela, onde escribiu varias obras de teatro, traduciu libros de bioloxía e colaborou en El Tiempo.
Hotel Ryugyong
Detención do proxecto
dereita|miniatura|333x333px|Imaxe típica do edificio durante a época en que estivo inconcluso (1992-2008), co guindastre no alto. A finalización do proxecto estaba programada para coincidir coa apertura do Festival Mundial da Mocidade e os Estudantes en 1989, pero algúns problemas relacionados cos métodos de construción e os materiais atrasaron o seu avance. De acabar a tempo, sería o sétimo rañaceos máis alto do mundo e o primeiro hotel en altura da época.
Transporte activo
Transportadores
miniatura|dereita|Tipos de transportadores. O transporte activo require transportadores, que son proteínas de membrana especializadas en recoñecer a substancia e permitirlle atravesar a membrana, que doutro modo a molécula non podería atravesar, xa sexa porque para ela a bicapa lipídica da membrana é impermeable ou porque o gradiente de concentración llo impediría. Estas proteínas transportadoras teñen zonas receptoras ás que se unen as moléculas.
Transporte activo secundario
As dúas formas principais deste transporte son o antiporte e o simporte.
Voo 9646 de Cubana de Aviación
O voo 9646 estaba operando un servizo internacional entre A Habana e Colonia, cunha escala en Milán. O accidente matou os 126 ocupantes do avión e 24 persoas en terra.
Voo 255 de Northwest Airlines
Avión e tripulación
O primeiro oficial era David J. Dodds, de 35 anos. Dodds tiña 8 044 horas de voo, e levaba máis de 8 anos na compañía. A maioría dos capitáns da aeroliña cos que voara Dodds durante o seu período de proba calificárono dentro ou por riba da media. Outros pilotos que voaran con Dodds describiron o seu rendemento en termos favorables.
Jean du Bellay
Jean du Bellay, nado en 1492 ou 1498 en Souday e morto o 16 de febreiro de 1560 en Roma, foi un eclesiástico e diplomático francés.
Traxectoria
Embaixador diante Paulo III, quen o fixo cardeal o 21 de maio de 1535. Tralo desembarco de Carlos V en Provenza cun numeroso exército, Francisco I sae ó seu encontro, deixando ó cardeal Bellay en París co título de tenente xeneral e comandante da Picardía e de Champaña. Polos seus servizos Francisco I nomeouno en 1541 bispo de Limoges, en 1544 arcebispo de Bordeos e en 1546 bispo de Le Mans. Du Bellay protexeu e cultivou as letras e con Guillaume Budé convenceu ó rei para fundar o Collège de France. Despois de 1547 o cardeal du Bellay caeu en desgraza e foi privado do seu rango e creto polas intrigas do cardeal de Lorrena. Retirouse a Roma, co título de bispo de Ostia, construíu un gran palacio como residencia e tras a morte do papa Marcelo II logrou 8 votos no conclave que elixiu papa a Xulio III.
Yersinia pseudotuberculosis
Yersinia pseudotuberculosis é unha especie de bacteria gramnegativa e urease positiva, que causa a febre escarlatinoide en humanos, os cales poden ocasionalmente ser infectados por vía zoonótica, xeralmente a través de alimentos. Os animais tamén poden ser infectados por esta bacteria.
Teodoro III de Rusia
Vida
Dotado dun fino intelecto e unha nobre disposición, recibiu unha excelente educación a mans de Simeón Polotski, o monxe eslavo máis ilustrado do momento. Sabía polaco e mesmo posuía un inusitado coñecemento do latín.
Cando chegue setembro
Cando chegue setembro (en Come September) é un filme estadounidense de 1961 dirixido por Robert Mulligan. Está protagonizado por Rock Hudson, Gina Lollobrigida, Sandra Dee e Bobby Darin.
Serra do Surcio
A serra do Surcio é unha das serras orientais de Galiza, con orientación NO-SE e localizada no límite de Navia de Suarna con Asturias. Na súa vertente sur nace o río Rao (tamén coñecido como río Balouta), un afluente do río Navia.
Revista Galega de Teatro
Dende 2018, a revista aposta decididamente pola edición dixital, renovando para iso a súa imaxe, actualizando o deseño impreso e mantendo a oferta de contidos dixitais de actualidade, crítica, opinión e axenda de eventos.
Colección de dramaturxia contemporánea
Ademais, a partir do número 50, a revista publica ao gañador ou gañadora do Premi Born de Teatro, na actualidade, un dos premios máis relevantes da dramaturxia en España e que cada ano celebra un concurso no que se presentan obras en todas as linguas do estado.
Premios e recoñecementos
Ao longo da súa traxectoria, a revista recibiu os seguintes premios e recoñecementos:
Estrabismo
Tratamento
miniatura|Desinserción dun músculo no tratamento cirúrxico do estrabismo. O estrabismo pódese tratar con cirurxía, lentes ou prismas ópticos, oclusións con parches ou exercicios oculares. Os obxectivos cos nenos son lograr un aspecto normal nos ollos, pero cunha boa visión en cada ollo (con ou sen a corrección óptica), unha boa visión binocular e percepción de profundidade. Se un adulto ten un estrabismo desde a infancia que non se tratou, diminúe (pero non se elimina) a porcentaxe de éxito na recuperación da ambliopía e da estereopse. Para un adulto, a meta pode ser simplemente estética.
Longford
Historia
Construída na veira do Río Camlin (derivado do gaélico "Cam line" - a liña quebrada) que é un afluente do Río Shannon. A vila foi fundada orixinalmente polos viquingos co nome de Long Phoirt. Os habitantes celtas de Éire non construíron ningunha vila, mais a zona estaba controlada por un clan local, que controlaba o Sur e a parte central do Condado de Longford (antigo Reino de Anghaile ou Annaly). A vila é ás veces coñecida tamén polo nome de Longphort Uí Fhearghail (Fort de O'Farrell), un priorato Dominicano fundado en 1400.
A catedral de St. Mel é a sé da diocese católica de Ardagh e Clonmacnoise, foi destruída por un incendio no Nadal de 2009.
Aptámero
Aptámeros péptidos
O aptámero péptido pode tamén seleccionarse de bibliotecas de péptidos combinatorios construídos pola técnica do phage display e outras tecnoloxías similares de mostra en superficie como o mRNA display, ribosome display, bacterial display e yeast display. Estes procedementos experimentais tamén se chaman biopannings (~biocribados). Entre os péptidos obtidos por biopannings, os mimótopos poden ser considerados como un tipo de aptámeros péptidos. Todos os péptidos cribados a partir de bibliotecas de péptidos combinatorias foron almacenados nunha base de datos especial chamada MimoDB, á que se pode acceder libremente en https://web.archive.org/web/20121116054757/http://immunet.cn/mimodb/.
Bandeira de Somalia
As cinco puntas da estrela branca simbolizan as cinco áreas habitadas por somalís: Somalilandia Británica, Somalilandia Italiana, Somalilandia Francesa (Yibuti), Ogaden (en Etiopía) e o Distrito da Fronteira Setentrional de Kenya.
Taraškievica
180px|miniatura|Cuberta de «Biełaruskaja gramatyka dla škoł» por [[Branisłaŭ Taraškievič, onde se fixo a codificación de Taraškievica (5ª edición, 1929)]] Taraškievica  ou ortografía clásica belarusa   (taraʂˈkʲɛvʲit͡sa|; тарашкевіца, клясычны правапіс   ) é unha variante ortográfica da lingua belarusa, baseada na norma literaria da lingua belarusa moderna, a primeira normalización que foi realizada por Branisłaŭ Taraškievič en 1918, e tivo un uso oficial en Belarús até a reforma de 1933. Dende 1933, Taraškievica foi empregada de xeito informal en Belarús e polá diáspora. Nun sentido máis estrito, Taraškievica é considerada unha norma lingüística.
Forma de goberno
Monarquías constitucionais
Nas monarquías constitucionais o monarca é o xefe de estado con poderes moi limitados ou soamente simbólicos ou cerimoniais que exerce a súa autoridade mediante o xefe de goberno, chamado primeiro ministro ou, máis raramente, presidente do goberno. Este é o líder do partido ou coalición con maior representación no parlamento ou corpo lexislativo elixido democraticamente. Xa que logo, as monarquías constitucionais non se diferencian en nada das repúblicas parlamentarias, excepto polo feito de que o xefe de estado non é escollido de xeito democrático. As seguintes son monarquías constitucionais ou parlamentarias:
Hywel ab Owain Gwynedd
Traxectoria
Tras a morte de Owain Gwynedd (1170), os seus fillos entraron en conflito entre eles polo dominio do Gwynedd. Hywel foi recoñecido por moitos como o herdeiro natural de Owain, pero segundo a lei galesa todos os fillos (lexítimos ou non) tiñan os mesmos dereitos de herdanza. Os medios irmáns de Hywel, Dafydd e Rhodri, obrigárono a fuxir a Irlanda, onde recrutou un exército co que volveu ao seu país para reclamar parte do reino, pero derrotárono e morreu na batalla de Pentraeth en Anglesey.
Exarcado apostólico católico ruso de Harbin
O exarcado apostólico de Harbin (en Exarchatus Apostolicus Harbinensis; en Апостольский экзархат Харбина) é unha sé da Igrexa católica bizantina rusa; malia seguir a existir oficialmente, está vacante dende 1952 e sen actividade.
Marie Equi
Equi era lesbiana e mantivo unha relación con Harriet Speckart durante máis dunha década. A parella adoptou unha nena, que foi criada nun dos primeiros exemplos de familia non convencional con ambos os proxenitores do mesmo sexo. Debido á súa política radical e orientación sexual, Equi tivo que enfrontarse a discriminación e acoso. En 1918, Equi foi xulgada pola Lei de Sedición por manifestarse en contra da participación dos Estados Unidos na primeira guerra mundial. Foi condenada a 3 anos na prisión estatal de San Quintín. Foi a única homosexual e política radical encarcerada da que houbo constancia.
Ollanta Humala
Candidatura presidencial de 2006
O domingo 21 de maio, Ollanta Humala afrontou o seu primeiro debate presidencial televisado ante o candidato do Apra, Alan García. Algunhas das súas propostas no debate foron a redución dos prezos do combustible e do gas, o equilibrio do orzamento nacional e rexional, renunciar ao salario de presidente, estender a xornada educativa co almorzo e o xantar, a revisión do Tratado de Libre Comercio con Estados Unidos e a elevación da porcentaxe de participación en Fonocomún.
Gantz
Gantz (ガンツ) é unha serie manga xaponesa escrita e debuxada por Hiroya Oku. Gantz conta a historia de Kei Kurono e Masaru Kato, que morren nun accidente de tren e se converten en parte dun xogo no que outras persoas recentemente finadas son obrigadas a cazar e matar aliens. Para logralo están equipados con armas e dispositivos futuristas. Tanto o manga como o anime caracterízanse pola súa violencia e contido sexual.
Bahamas nos Xogos Olímpicos
O Comité Olímpico Nacional das Bahamas foi creado en 1952.
Kragujevac
Demografía
Segundo o censo de 2002, a composición étnica dos habitantes da área urbana era a seguinte:
Susanna Tamaro
Traxectoria
Ascolta la mia voce aparece no ano 2007 e convértese nun fenómeno editorial. Trátase da segunda parte da súa exitosa novela Va' dove ti porta il cuore.
Estanque solar
miniatura|200px|Tanques solares no deserto de Atacama Un Estanque Solar é un recibidor de enerxía solar de grande escala cunha adega de calor integral abastecendo enerxía termal. Un estanque solar pode ser empregado para varias aplicacións como quentamento, desalinización de auga do océano, refrixeración, secar, e xeración eléctrica baseada na enerxía solar.
Características
Existen 3 distintos niveis de auga no estanque:
Xinsén
miniatura|Ginseng O xinsén ou ginseng (Panax sp.) é unha planta utilizada na medicina chinesa hai millares de anos para incrementar a lonxevidade e a cualidade de vida. O Panax ginseng é a especie máis estudada e dispoñíbel comercialmente. Outra especie, Panax quinquefolius (ginseng americano), é cultivada no medio oeste dos Estados Unidos e exportada a China.
Facultade de Ciencias do Deporte e a Educación Física da Coruña
Departamentos da UDC con representación na Facultade
Os departamentos cos que conta a Facultade son:
Astacideos
Comprende, entre outras especies, os cangrexos de río, os lumbrigantes e as cigalas, así como numerosos taxons fósiles.
José Manuel García-Margallo
Carreira profesional
Estudou bacharelato no colexio San Ignacio de Donostia. Estudou Dereito e Economía na Universidade de Deusto. Máis tarde, pasou as oposicións a Inspector Técnico Fiscal do Estado e desempeñouno en Castelló e Guipúscoa. No ano 1973, obtivo o International Tax Program da Harvard Law School, obtendo o grado de Master of Law nesa universidade na especialidade en Dereito Societario e Regulación do Mercado de valores.
Queen Latifah
Primeiros anos
Dana Elaine Owens naceu en Newark, Nova Jersey, en 1970 e viviu principalmente en East Orange. É a filla de Rita Lamae (de solteira Bray), profesora no Irvington High School (onde estudou Latifah), e de Lancelot Amos Owens, oficial de policía.
Owens asistiu ao Essex Catholic Girls' High School en Irvington, mais graduouse en Irvington High School. Os pais de Latifah divorciáronse cando ela tiña dez anos. Latifah foi criada na fe baptista. Atopou o seu nome artístico, Latifah (لطيفة laţīfa), que significa "delicada" e "moi amable" en árabe, nun libro de nomes árabes cando tiña oito anos. Sempre alta, formou parte do equipo de baloncesto do instituto. Interpretou o número "Home" do musical The Wiz nunha obra escolar. Despois do instituto, Queen Latifah asistiu a clases no Borough of Manhattan Community College.
Mitch Easter
Biografía
Afeccionado á música desde neno, formou parte de diversas bandas na súa época escolar, algunha co seu amigo de infancia Chris Stamey con quen posteriormente formaría o grupo Sneakers, que editou algúns sinxelos e un álbum a finais da década de 1970. Logo da desaparición do grupo, Easter volveu á súa localidade natal e montou un estudo de gravación no garaxe dos seus pais que se acabou convertendo en parte integral dun local da escena indie-rock, gravando nela un bo número de grupos por poucos cartos. Nesa época Easter formou Let's Active coa súa moza Faye Hunter e a batería Sara Romweber ó tempo que traballaba con R.E.M. para gravar o seu primeiro sinxelo "Radio Free Europe" (1981), continuando esta colaboración ó producir o seu primeiro EP, Chronic Town (1982), e os seus dous primeiros álbums Murmur (en 1983 con Don Dixon) e Reckoning (1984). Let's Active realizou un tour con R.E.M., e asinou en 1981 un contrato con I.R.S. Records, editando un EP e tres álbums. Pero Easter dedicouse sobre todo ás súas tarefas como produtor, traballando con numerosos grupos e grupos, producindo traballos de Pavement, Suzanne Vega, Game Theory, Marshall Crenshaw, Velvet Crush, The Cosmopolitans, Richard Barone, Baskervilles, Ken Stringfellow (de The Posies), Insanity Wave, Helium e The Loud Family.
Bačka
miniatura|230px|A rexión da Bačka, dividida entre [[Serbia e Hungría.]] miniatura|230px|Repartición de [[Voivodina durante a segunda guerra mundial. Toda a Bačka serbia foi anexionada por Hungría.]]
Desde as orixes até a Idade Media
Os eslavos, entre os que ser encontraban os serbios, instaláronse na rexión durante os séculos VI e VII.
Príodo austríaco
miniatura|220px|Bačka na [[Voivodina|Voivodina serbia en 1848.]] miniatura|220px|Mapa cos cinco condados serbios (1, en rosa), húngaros (3, en verde) e croatas (1, en amarelo) do [[Voivodato de Serbia e Banato de Temesvar despois de 1881.]]
En 1699 a Bačka pasou a formar parte das posesións dos Habsburgo. Un condado, denominado Bács-Bodrog (Bacsensis), estableceuse na parte occidental da rexión, mentres que a parte oriental quedou integrada na sección Tisa-Mureş da Fronteira Militar.
Distritos e municipios
Os municipios de Sremski Karlovci, Petrovaradin e Beočin, que, administrativamente, forman parte do distrito da Bačka meridional están situados na a rexión xeográfica e histórica de Sirmia. En cambio, os municipios de Ada, Senta e Kanjiža, xeograficamente situados na rexión da Bačka, están integrados no distrito de Banato norte.
Oskar Schindler
O comezo
Schindler naceu en Zwittau, Moravia (actual Svitavy), Bohemia (entón parte do Imperio Austrohúngaro, actualmente na República Checa), no seo dunha rica familia católica que se dedicaba ós negocios. Durante a súa nenez e mocidade tivo entre os seus mellores amigos a familias xudías. Interesado polos automóbiles e motocicletas desde novo, mercou unha Guzzi 250 cc coa que competiu como afeccionado en carreiras de montaña en 1928. Tiña unha irmá á que era moi próximo, Elfriede, 7 anos menor que el.
República Popular de Hungría (1918-1919)
Antecedentes
O 31 de outubro de 1918, creouse un Goberno de coalición que controlaría a política da república mediante un pacto entre o Partido Socialdemócrata, o Partido Radical e o partido de Mihály Károlyi. Este último, dirixente á esquerda dos Independentes, presidiu o novo gabinete. Estes partidos defendían entón a adopción dun sistema político democrático  baseado na xustiza social e a equidade de trato das minorías.
Proclamación da república
[[Mihály Károlyi dirixíndose á multitude dende a escalinata do Parlamento logo da proclamación da república, o .|miniatura]] Dende o comezo, a xunta nacional exixiu a proclamación da república e a abolición da dinastía. O representante do emperador do Imperio austrohúngaro Carlos I e rei de Hungría en Budapest, o arquiduque Xosé Augusto de Habsburgo-Lorena, convencido da imposibilidade de conservar o sistema monárquico, mantivo conversas co monarca e logrou que o 1 de novembro este liberara a Károlyi e os seus ministros do seu xuramento de lealdade. Así mesmo, resolveu que a partir do 13 de novembro renunciaría a participar nos asuntos políticos húngaros e aceptaría de antemán a forma de Estado que a poboación decidira adoptar. Tres días máis tarde, o, proclamouse a república popular. Nomeouse a Károlyi presidente provisional, cargo que se converteu en permanente o 11 de xaneiro de 1919.
Intentos de acordo coas minorías
A pesar da derrota na primeira guerra mundial, a mentalidade de moitos políticos maxiares non cambiara no concernente á conveniencia da hexemonía maxiar en Hungría. No outono de 1918, con todo, a intelectualidade achábase dividida entre os seguidores do sistema anterior, de control político total maxiar, e un crecente número de partidarios das reformas. O directorio transilvano, formado por representantes romaneses da rexión, pasou a controlala. [[Iuliu Maniu —no centro, sentado—, principal representante romanés, negouse a aceptar as propostas de Jászi e esixiu a secesión e a unión con Romanía.|miniatura|esquerda]] Oszkár Jászi, eminente sociólogo e dirixente dos Radicais, foi nomeado ministro de Nacionalidades. Partidario do federalismo, tratou de chegar a un acordo coas minorías que evitara o desmembramento do territorio. O Goberno trataba de conxugar, a través de Jászi, o respecto ao dereito de autodeterminación co seu desexo de manter a integridade territorial da nova Hungría independente, a pesar das súas escasas ilusións de logralo. Un obstáculo para chegar a un acordo era o convencemento, mesmo dos políticos máis reformistas, da supremacía maxiar sobre as minorías. A pesar do intento sincero de Károlyi e Jászi de converter a opresión anterior nunha protección das nacionalidades minoritarias, o seu proxecto non deixaba de amosar un certo paternalismo cara a estas. Na súa meta de tratar de conservar a unidade territorial, Károlyi confiaba ademais no mantemento dos postulados do presidente estadounidense Woodrow Wilson, que evitarían as excesivas esixencias territoriais dos países veciños. Convencido de que as queixas das minorías non se debían á opresión maxiar, senón á aplicación dun sistema social e político anticuado por parte da nobleza que sometera por igual a maxiares e minorías, consideraba que as reformas políticas, sociais e culturais acabarían con elas.